کامرس اور صنعت کی وزارتہ
اختتام 2020- محکمہ کامرس، وزارت کامرس و صنعت
ان اشیاپر پابندی عائد کردی گئی جن کی تیاری اندرون ملک ہونے کی صلاحیتیں جیسے کہ اگربتی، نئے نیومیٹک ٹایر، پاورٹیلر اور آلات اور رنگین ٹیلی ویزن سیٹ
176 پروڈکٹ لائنوں  کے لئے تکنیکی ضوابط کی تشکیل اور 371 مصنوعات کے لئے تکنیکی ضوبط کی تشکیل تیاری کے مرحلے میں
کسی بھی تحقیقات کو مکمل کرنے کے لئے اوسطا وقت کو 2018-19 اوراس سے قبل کے برسوں کے دوران 281 دنوں سے کم کرکے 2019-20 میں 234
دن کردیا گیا
فولاد کی درآمدات کے لئے پہلے سے معلومات فراہم کرنے کے فولاد برآمداتی نگرانی نظام نافذ
ہندوستان، کووڈ19 کی مدت کے دوران دنیا کی فارمیسی بن گیا۔ ہندوستان نے عالمی پیمانے پر 114 ممالک کو ہائیڈروکسی کلوروکوئین فراہم کی۔
جی ای ایم پورٹل پر ، 30 دسمبر 2020 تک 74552 کروڑ روپے سے زیادہ کی مالیت کے مجموعی لین دین کئے گئے۔ اس میں 17 لاکھ 60 ہزار مصنوعات فہرست میں ہیں، 9 لاکھ فروخت کنندگان اور خدمت فراہم کرنے والے ہیں
الیکٹرانک گورنینس اور تجارتی سہولیات کے ذریعہ وسیع ترکاروبار کرنے کی آسانی
نئی دہلی ،30دسمبر:سال 2020 کے دوران کامرس کے محکمہ کی بڑی کامیابیاں درج ذیل ہیں:
1-کووڈ19 کے دوران برآمد کاروں کے لئے راحت
- بیرونی تجارتی پالیسی کو 31 مارچ 2021 تک توسیع دی گئی۔
- اڈوانس اتھورائزیشن کی مدت میں 6 مہینے کی توسیع دی گئی۔
- برآمداتی ذمہ داری کی مدت میں 6 ماہ کا اضافہ۔
- ایمرجنسی قرضہ لائن گارنٹی اسکیم ، جس میں 3 لاکھ کروڑ روپے کی گنجائش ہے، اب 100 فیصد قرضہ گارنٹی اور کولیٹرل آزاد خود کار قرضے برائے ایم ایس ایم ایز کے لئے ہے۔
- ایم ایس ایم ایز میں حصص کی صلاحیت کے لئے فنڈ آف فنڈز اور رعایتی قرضوں سے کسانوں کے لئے اضافی حمایت۔
2- دنیا کو طبی فراہمی کے لئے ہندوستان ایک سپلائر کے طور پر 
- ڈی جی ایف ٹی نے ملک کے اندر باقاعدہ فراہمی کو یقینی بنانے کی غرض سے حساس طبی اشیا کی برامداتی اور درامداتی، دونوں پالیسیوں کو مربوط کیا۔
- ہندوستان نے عالمی پیمانے پر تقریبا 114 ممالک کو ہائیڈروکسی کلوروکوین کی تقریبا 45 ٹن اور 400 ملین گولیاں فراہم کیں۔
- 24 ممالک کو تقریبا 96 ملین گولیوں کی پیراسیٹامول، 0.4 ملین سسپنشن آئی پی، 0.8 ملین بوتلیں اور 270 میٹرک ٹن مختلف شکلوں میں فراہم کیں۔ اسی کے ساتھ ساتھ 57 ممالک کو دیگرلازمی اشیا کی فراہمی کی گئی۔
3- الیکٹرانک گورنینس اور تجارتی سہولیت کے ذریعہ کاروبار کرنے کی وسیع تر آسانی۔
- اوریجن کاترجیحاتی سرٹیفکیٹ برائے الیکٹرانک پلیٹ فارم جاری کیا گیا۔ مختلف ایف ٹی اے ساجھیدار ممالک کو ای- سی او او ایس کو قبول کرنے کی دعوت دی گئی اور آج کی تاریخ تک 1.3 لاکھ سی او او ایس ای –پلیٹ فارم کے لئے جاری کئے جاچکے ہیں۔
- ایڈوانس اتھورائزیشن اور ای پی سی جی جیسے ڈیوٹی مستثنی اتھورائزیشن کو غیردستاویزاتی بنایا گیا اور اب کسٹم کو ،ڈجیٹلی انکرپٹیڈ اتھورائزیشن کااعداد وشمار خودکارطورپر ترسیل ہوجاتا ہے۔
- ایم ای آئی ایس برآمداتی فوائد، رئیل ٹائم میں فیس لیس، خود کار منظوری کے عوامل کے ذریعہ جاری کئے گئے اور ڈیوٹی کریڈٹ اسکرپس کے رضاکارانہ ای-ٹرانسفر کے لئے ایک آن لائن موڈول کے ساتھ منسلک کردیئے گئے۔
- فولاد کی درآمدات کے لئے ایڈوانس معلومات کے لئے فولاد کی درآمداتی نگرانی نظام  کو نافذ کیا گیا۔
- المونیم، تانبا، جوتے، فرنیچر، کاغذ، کھیل کود کی اشیا، جم کے آلات وغیرہ کے لئے درآمداتی نگرانی نظام  تیار کیا جارہا ہے۔
- ای – آئی ای سی  کی 24x7 خود کار ترسیل۔
4- غیر ضروری درآمدات میں کمی کرنا۔
- سونا اور چاندی، بایوایندھن، اگربتی، نئے نیومیٹک ٹایر، پاورٹیلر اور آلات اور رنگین ٹیلی ویزن سیٹ وغیرہ جیسی چیزوں کی تیاری کے لئے اندرون ملک صنعتوں کی حوصلہ افزائی کرنے کی غرض سے اندرون ملک صلاحیت سے تیار ہونے والی اشیا پر پابندی عائد کردی گئی۔
- کٹ فلاور، قدرتی ربر وغیرہ جیسی اشیا کی درآمدات کو بندرگاہ جاتی پابندی نافذ کرکے حوصلہ شکنی کی جارہی ہے۔اس کے علاوہ کھلونے اورایل ای ڈی مصنوعات نیز ایل ای ڈی موڈولس کے لئے ڈی سی یا اے سی فراہم کرنے کے کنٹرول گئیر، اب اے سی کی برآمدات کے بی آئی ایس معیارات کے مطابق ہونے چاہئیں جس میں ٹھنڈک پیدا کرنے والے اور تحریر نیز چھپائی والے کاغذ کے بڑے اسٹاکس پر پابندی لگادی گئی ہے۔
- 01-04-2020 سے 30-12-2020کی مدت کے دوران ڈی جی ٹی آر نے 45 اینٹی-ڈمپنگ تحقیقات کاآغاز کیا، 4 ڈیوٹی سے متعلق تحقیقات اور ایک تحفظاتی تحقیقات کا آغاز کیا اور اس مدت کے دوران 11 تحقیقات میں حاصل ابتدائی نتائج جاری کئے گئے ۔
5- تکنیکی ضابطوں  اور کیو سی او کو اختیار کرنا۔
- 176 پروڈکٹ لائنوں  کے لئے تکنیکی ضوابط کی تشکیل اور 371 مصنوعات کے لئے تکنیکی ضوبط کی تشکیل تیاری کے مرحلے میں۔
- درآمدات کی بنیاد پر ڈی او سی نے 71 ایچ ایس این کی شناخت کی ہے۔ ان میں سے کیو سی او نے 22 کے لئے نوٹیفائی کیا جبکہ 13 زیر غور ہیں نیز باقیماندہ ایچ ایس این کوڈ سے متعلق کیو سی او قابل عمل نہیں۔
6-سرکاری ای-مارکیٹ پلیس کے ساتھ سرکاری خرید کو نئی شکل
- خوانچہ فروشوں کو واضح موقع اور کاروبار کے لئے راہ فراہم کرتے ہوئے شفاف سرکاری خریداری کو فروغ دیا جارہا ہے۔
- جی ای ایم پورٹل پر مجموعی لین دین کی قدر، 30 دسمبر 2020 کو 74552 کروڑ روپے سے تجاوز کرگئی ۔ 17 لاکھ 60000 ہزار مصنوعات فہرست میں ہیں، 9 لاکھ فروخت کنندگان اور خدمات فراہم کرانے و الے نیز 11543 مصنوعاتی زمرے جی ای ایم پر موجود ہیں۔
7- خصوصی اقتصادی زون۔
- ایس ای زیڈ ضابطے 2006 کی ترمیم بتاریخ 31 دسمبر 2019 میں ضابطہ 53 اے شامل کیا گیا۔ یہ ترمیم ان اکائیوں کو استثنیٰ فراہم کرے گی جوکسی بین الاقوامی مالیاتی خدماتی مرکز میں قائم ہیں ۔ یہ انہیں ایس ای زیڈ ضابطوں کے ضابط 53 میں بیان کردہ شرط ‘‘ کل زرمبادلہ کی کمائی’’سے استثنیٰ فراہم کرتی ہے۔
- ایس ای زیڈ ضابطے بتاریخ 23 اکتوبر 2020 کے ضابطے 24  میں ترمیم: کسٹم اور مرکزی ایکسائز ڈیوٹیز کے نقد واپسی کے ضابطے 2017 کے تحت نقد رقم کی واپسی اور دیگر فوائد کے لئے ایک گنجائش تیار کی گئی ہے جو کہ ڈی ٹی اے سے ایف ٹی ڈبلیو زیڈ میں غیر ملکی سپلائرس کو فراہمی کے معاملے میں اس صورت میں قابل قبول ہوگی جبکہ غیر ملکی سپلائر ڈی ٹی اے کو بیرون مک کرنسی میں ادائیگی کرے۔
- کووڈ مخصوص ضروری اقدامات اور طریقہ کار ۔
- ترقیاتی کمشنروں کو ، لیٹرآف اپروول ، اجازت نامہ اور دیگر اجازتوں میں توسیع فراہم کرنے کی ہدایت کی گئی جنہیں مقررہ وقت کے طریقہ کار کے الیکٹرانک موڈ میں کیا جانا چاہئے۔
- ماسک، سنیٹائزر، گاؤن اور دیگر تحفظاتی مصنوعات نیز آلات جیسی لازمی اشیا کی تیاری کےمعاملےمیں وسیع بینڈنگ کے لئے ترقیاتی کمشنروں کو اختیارات دیئے گئے۔
8- تجارتی اصلاح کے لئے تیز رفتار طریقہ کار
- اندرون ملک صنعتوں کے ذریعہ عذرداریوں کی فائلنگ کی سہولیت فراہم کرنے کی غرض سے، اینٹی –ڈمپنگ تحقیقات کے لئے ای-فائلنگ کی سہولیت کا باقاعدہ آغاز کردیا گیا ہے۔
- اے ڈی، سی وی ڈی، اس جی ضابطوں میں ترمیم کو 20 فروری 2020 کو نوٹیفائی کردیا گیا۔
- اے آر ٹی آئی ایس کے عنوان سے آن لائن پورٹل تیار کیا گیا ہے ، اس کامقصد تجارتی اصلاحات کے لئے آن لائن درخواستوں کی فائلنگ کی سہولت فراہم کرنا ہے۔ اے آر ٹی آئی ایس کے ذریعہ 31 درخواستیں فائل کی گئی ہیں۔
- ستمبر 2019 سے ڈی جی ٹی آر میں ہیلپ ڈیسک کام کررہی ہے، اس کا مقصد خصوصی طور پر ایم ایس ای شعبے میں اندرون ملک صنعت کو مد ددینا ہے۔ کسی اینٹی –ڈمپنگ تحقیقات کو شروع کرنے کے لئے دیئے جانے و الے اوسط وقت کی مدت کو 2018-19میں 43 دنوں سے کم کرکے 2019-20میں 33 دن کردیا گیا جبکہ کسی تحقیقات کو مکمل کرنے کی اوسط مدت کو 2018-19میں 281 دنوں اورسابقہ برسوں میں 400 دنوں سے کم کرکے 2019-20 میں 234 دن کردیا گیا۔
9- برآمداتی قرضے، بیمے اور ایم اے آئی امداد کی زیادہ صلاحیت۔
- رواں مالی برس کے دوران ای سی جی سی میں 390 کروڑ روپے کا سرمایہ لگایا گیا۔
- مارکیٹ رسائی اقدامات کے تحت 122.42 کروڑ روپے کی امداد فراہم کرائی گئی ہے۔
- جنوری –نومبر کے دوران ای سی جی سی نے 449.531 کروڑ روپے کی برآمدات کی مدد کی، پریمیم میں 899 کروڑ روپے کمائے، 14050 خریدار وں کا اضافہ کیا، 8449 پالیسیاں جاری کیں اور 646.72 کروڑ روپے کے دعووں کا نپٹارا کیا۔
- جنوری-نومبر2020 کے دوران قومی برآمداتی بیمہ اکاؤنٹ کے تحت برآمدات کی امداد شدہ رقم کی قدر 168.17 کروڑ روپے اور بیمے کے کور کی رقم 1803.15 کروڑ روپے جاری کی گئی۔
10- باہمی تجارت کو فروغ
- یوروپی یونین: 15 جولائی 2020 کو 15 ویں ہندوستان- یوروپی یونین سربراہ کانفرنس ورچوؤلی منعقد کی گئی جس میں ہندوستان کے وزیراعظم اور یوروپی کمیشن کے صدر نے نمائندگی کی۔ اس سربراہ کانفرنس میں قائدین نے ‘‘ہندوستان-یوروپی یونین جامع ساجھیداری:2025 کے لئے ایک روڈ میپ’’ کو منظور کیا جس کا مقصد آئندہ پانچ برسوں میں ہندوستان اوریوروپی یونین کے درمیان تعاون کو راہنمائی فراہم کرنا ہے۔
- انڈونیشیا:سی آئی ایم اور انڈونیشیا کے وزیرتجار ت کے درمیان ایک باہمی میٹنگ نئی دہلی میں 20 فروری 2020 کو منعقد کی گئی۔ اس میٹنگ میں گاڑیوں کے شعبے، زرعی شعبے لیول آف شوگر)، ادویہ، ٹیکسٹائل وغیرہ جیسے معاملات پر تفصیل سے تبادلہ خیال کیا گیا۔
- ماریشش: اشیا کی تجارت اور خدمات کی تجارت کے لئے ہندوستان- ماریشش جامع اقتصادی تعاون اور ساجھیداری سمجھوتہ، سی ای سی پی اے پر مذاکرات مکمل کرلئے گئے ہیں۔ یہ سمجھوتہ اپنے حتمی مراحل میں ہے۔
- امریکہ: کووڈ-19 کے باعث ہندوستان اورامریکہ کے درمیان تجارت اور تعاون میں اضافہ ہوا اور ہندوستان نے 24 اے پی آئیز اور ہائیڈروسی کلوروکوین پر برآمداتی پابندیوں میں راحت دینے جیسے اقدامات کئے۔ امریکہ کی تین کمپنیاں اس وقت اپنی ہم پیشہ ہندوستانی کمپنیوں کے ساتھ ہندوستان میں کووڈ -19 ویکسین کی وسیع پیمانہ پر پیداوار کرنے میں مشغول ہیں۔
- کویت:سی آئی ایم اور کویت کے کامرس اور صنعت کے وزیر، عزت مآب جناب خالد ناصر الرودان کے درمیان ایک ورچول میٹنگ 21 جولائی 2020 کو منعقد ہوئی۔ شراکت داروں  کے ساتھ وسیع تر تبادلہ خیال کے بعد ، ہندوستان- ماریشش سی ای سی پی اے کے تحت رول آف اوریجن/ مصنوعات مخصوص ضابطوں پر نظرثانی کی گئی تاکہ ان میں ضروری اضافہ اور تخفیف کرکے اوربہتر بنایاجائے۔
- برطانیہ: 24 جولائی 2020 کو ہندوستان – برطانیہ مشترکہ اقتصادی اور تجارتی کمیٹی  کی 14 ویں میٹنگ منعقد ہوئی جس میں فریقین نے اس روڈ میپ کے ایک حصہ کے طور پر وسیع تر تجارتی ساجھیداری کے تئیں عزم کااظہار کیا جو کہ مستقبل کے ایف ٹی اے تک رہنمائی کرے گا نیز فریقین نے خوراک اورمشروبات کے شعبے ،اعداد وشمار کے مسائل وغیرہ جیسے دیگر بہت سے عام معاملات میں تعاون پر بھی اتفاق کیا۔
- مغربی افریقہ: صنعت و تجار ت کے پی ایچ ڈی چیمبر  نے 19 سے 20 نومبر کے دوران ‘‘ ہندوستان –مغربی افریقہ سربراہ کانفرنس اور فروخت کنندگان، خریدار میٹ 2020’’ میٹنگ کا ورچول انعقاد کیا۔ اس میٹنگ میں بنیادی طور پر زراعت اور ڈبہ بند خوراک، صحت دیکھ بھال اور فارما، توانائی بنیادی ڈھانچہ، آئی سی ٹی اور ٹیلی مواصلات ، ملبوسات وغیرہ جیسے شعبوں پر توجہ مرکوز کی گئی۔
- عمان: ہندوستان- عمان مشترکہ کمیشن میٹنگ کا 9واں اجلاس 19 اکتوبر 2020 کو ہوا۔ دونوں فریقین نے کان کنی ، معیارات اور موسمیات، مالیاتی انٹلی جنس، ثقافتی تبادلے اور معلوماتی ٹکنالوجی کے شعبوں میں مفاہمت ناموں  کی پیش رفت کا جائزہ لیا اورانہیں مہم جویانہ پیمانے پر پایہ تکمیل تک پہنچانے سے اتفاق کیا۔
11- کثیر رخی تجارتی اقدامات نیز واقعات
- برکس : روس کے زیر صدارت جی سی ای ٹی آئی کی تین میٹنگیں  بالترتیب فروری، اپریل اور جولائی 2020 میں منعقد کی گئی۔ ایک طرف 23 ویں میٹنگ 26 فروری 2020 کو جسمانی طور پر ماسکو میں منعقد ہوئی تھی تو دوسری جانب 24ویں اور 25 ویں میٹنگیں کووڈ-19 وبا کے باعث ورچولی منعقد کی گئیں۔ 23 جولائی 2020 کو ورچولی منعقدہ 10 ویں برکس تجارتی وزرا کی میٹنگ میں ہندوستانی وفد کی قیادت کامرس اور تجارت کے وزیر نے کی تھی۔
- شنگھائی تعاون تنظیم : 2020 کے دوران ہندوستان سربراہان مملکت کی کونسل کا چیئرمین ہے۔ ہندوستان میں کامرس اور صنعت کے وزیر کے زیرقیادت 28 ا کتوبر 2020 کو ایس سی او رکن ممالک کے بیرونی اقتصادی اور بیرونی تجارتی کارروائیوں کے لئے ذمہ دار وزراء کی ایک ورچول میٹنگ کا انعقاد کیا تھا۔
12- تجارت سے متعلق بنیادی ڈھانچے اور لوجسٹک کو استحکام۔
- ہندوستان، عالمی بینک کی ایز آف ڈوئنگ بزنس کی رپورٹ میں 2019 میں 77 ویں درجہ سے کئی سیڑھیاں چرھ کر 2020 میں 63 ویں پائیدان پر پہنچ گیا۔
- بہتر بندرگاہ جاتی کمیونٹی نظام1x  نظام تمام بڑی بندرگاہوں پر متعارف کرایا گیا۔
- تمام ایگزم کارگومیں سے صد فیصد کو اب کنٹینروں کو آر ایف آئی ڈی ٹیگنگ کے ذریعہ ٹریک اور ٹریس کیا جاسکتا ہے۔
- کسٹم کلیئرنس کو پریشانی سے پاک مشق کے بنانے کے لئے ‘‘ٹیورینٹ کسٹمز’’ کو نافذ کردیا گیا ہے۔
- تمام بڑی بندرگاہوں پر متحرک ایکسرے اسکینر نصب کئے جارہے ہیں ۔
- تمام ٹول پلازہ پر وقت کی بربادی کو کم کرنے کے لئے ٹول جمع کرنے کا لازمی الیکٹرانک نظام ۔
- برآمداتی اسکیم کے لئے تجارتی بنیادی ڈھانچہ  کے تحت ابھی تک تمام 40 پروجیکٹوں کو منظوری دے دی گئی ہے جن میں سے 8 پروجیکٹ مکمل ہوگئے ہیں۔
13-زراعتی برآمدات کو فروغ دینے کے لئے زراعتی برآمدات کی پالیسی کا نفاذ
- سرکار نے زراعتی برآمداتی پالیسی  کو نافذ کرنے کے سمت میں بہت سے اقدامات کئے ہیں۔ 16 ریاستوں نے ریاست مخصوص ایکشن پلان کو حتمی شکل دے دی ہے۔ 20 ریاستوں اور مرکز کے زیرانتظام ایک علاقہ میں ریاستی سطح کی نگرانی کمیٹیاں تشکیل دی گئی ہیں۔ اے ا ی پی کے تحت شناخت کردہ 43 پیداواری اضلاع کے کلسٹرمیں سے 23 میں کلسٹر سطح کی کمیٹیاں تشکیل دی گئی ہیں۔
- برآمدات کے لئے زرعی شعبہ سے 10 اعلیٰ مصنوعات اور 20 امکانی مصنوعات کی شناخت کی گئی ہے۔
- اے پی ای ڈی اے نے بھی ملک گیر زرعی برآمداتی حکمت عملی تیار کرنے کے لئے 60 ہندوستانی مشنوں کو مصروف کیا ہے۔ اس طرح تجزیہ شدہ مواقع کو تجارتی اداروں اور برآمد کاروں کے ساتھ ساجھا کیاگیا ہے۔
- ایس پی او ، کوآپریٹیوز کو ایک پلیٹ فارم فراہم کرنے کے لئے کسانوں کا رابطہ پورٹل شروع کیا گیا ہے جس کا مقصد برآمد کاروں کے ساتھ تبادلہ خیال کرناہے، اورآج کی تاریخ تک 2340 ایس پی او /ایس پی سی اور 1830 برآمد کار اندراج کرچکے ہیں۔
- وارانسی سے تازہ سبزیوں اور آم نیز چندولی سے کالے چاول کی برآمدات پہلی مرتبہ کی گئی۔دوسری پیداوار کی بھی برآمدات کی گئی جن میں ناگپور سے سنترے، پھینی اور آنند پور سے کیلا اورلکھنؤ سے آم وغیرہ شامل ہیں۔
- لازمی اشیا کی برآمدات میں نمایاں اضافہ درج ہواہے جس میں غیر باسمتی چاول کی برآمدات میں 105.20 فیصد ، چینی میں 60.75 فیصد، گیہوں 356.86 فیصد، سبزیوں کے تیل میں 216.11 فیصد، د الوں میں 27.33 فیصد اور دیگراناج میں 154.68 فیصد کااضافہ سامنے آیا ہے جو کہ اپریل سے نومبر 2020 کی مدت کے دوران اور گزشتہ برس اسی مدت کے مقابلے میں ہے۔
14-شجرکاری کا شعبہ
- ربڑ: فروری 2020 میں ہندوستان کے ربڑ کے تحقیقاتی ادارے نے بہت زیادہ پیداوار اور ٹھنڈ سے ہم آہنگ ہونے والی خاص طور پر شمال مشرق کے لئے ایک نئی ربڑ تیار کی ہے۔ آر آرآئی آئی نے 2020 میں ربڑ مصنوعات کی نشوونما کے مرکز کی شروعات کی گئی۔
- مسالہ جات: 2020 کے درمیان مسالوں کے بورڈ کے ذریعہ شروع کردہ پروجیکٹ درج ذیل ہیں:عالمی مسالہ جات کی تنظیم کے ساتھ تعاون میں قومی پائیدار مسالہ جات کا پروگرام ، کرناٹک اورآندھراپردیش میں عالمی ماحولیاتی فنڈ پروجیکٹ، زراعتی برآمداتی پالیسی کے مطابق مسالہ جاتی کی برآمدات کو دوگناکرنے اور کیو سی آئی کے ساتھ شراکت داری سے آئی این ڈی جی اے پی سرٹیفکیشن کے ذریعہ کسانوں کی آمدنی میں اضافہ کرنا۔
- چائے: آسام کے جورہٹ ضلع میں متبادل پی- کامرس نیلامی پلیٹ فارم  قائم کیا گیا ہے۔ اس کا مقصد مرکزی وئیر ہاؤسنگ اورلوجسٹک جیسی اقداری خدمات فراہم کرنا ہے۔ 2020-21 کے لئے چائے کی نیلامی کی اوسط 215.90 روپے فی کلو رہی جو کہ پچھلے سال اسی مدت کے مقابلے میں 69.97 فی کلو  کااضافہ ہے۔ اس سے ہری پتیوں کی زیادہ قیمت حاصل کرنے میں چھوٹے چاپے پیداوار کرنے و الوں کو مدد ملی ہے۔
- کافی: کافی بورڈ نے ایک ا ٹل انکیوبیشن سینٹر-مرکزی کافی تحقیقاتی ادارہ – ترقیات کے لئے مرکز۔ یہ نیتی آیوگ کے اٹل اختراعی مشن کے تحت قائم کیا گیا۔
15- شعبہ مخصوص
- چمڑا: کووڈ-19 وبا کے باوجود ، چمڑے، چمڑے کی مصنوعات اور جوتے کی صنعت نے اپریل-نومبر2019 کے مقابلے اپریل-نومبر2020کے دوران ڈالر کی قدر میں 63.5فیصد برآمداتی کارکردگی کامظاہرہ کیا ہے۔ چمڑے میں 98 فیصد یونٹوں کے بارے میں ایم ایس ایم ای کی تفصیلات میں احیا کی وجہ سے چمڑے کی مصنوعات اور جوتوں کا شعبہ ایم ایس ایم ای کے تحت آگیا ہے ۔ نظرثانی شدہ تیار چمڑے کے ضابطوں کو نوٹیفائی کیا گیا ۔ اس کا مقصد عالمی منڈی میں نئی طرح کے چمڑے کی برآمدات اور تیار چمڑے کی برآمدات کو سہولت فراہم کرنا ہے۔
- کیمیکلزاور پیٹروکیمیکلز اپریل سے نومبر 2020 کی مدت کے دوران مختلف مصنوعاتی گروپوں نیز پینلز نے برآمدات میں نمایاں مثبت شرح ریکارڈ کی ہے۔ ان میں تھوک معدنیات اور ابرق، اوسین اور گلیٹن ، انسانی بالوں کی مصنوعات ، ضروری تیل  ، پیڑ اورپیڑوں کے حصے ، منجمد سبزیاں، آئل کیک اور دیگر، شیلاک اور لاک پر مبنی مصنوعات  شامل ہے۔
- ٹیکسٹائل: چند مہینے کے عرصہ میں ہی ہندوستان ذاتی حفاظتی آلات  کٹز کو تیار کرنے والا دنیا کا دوسرا سب سے بڑا ملک بن گیا۔ پی پی ای اور ماسک کی ملک میں بڑھتی ہوئی پیداوار کے تناظر میں اور ان اشیا کے لئے صورتحال کے تحت بڑھتے ہوئے عالمی مطالبے کی وجہ سے پی پی ای میڈیکل کی اشیا اور ماسک کی برآمدات کی اجازت دی گئی ہے۔
- جواہرات اورجویلری: جواہرات اورجویلری کے برآمد کاروں کو راحت فراہم کرنے کی غرض سے ، کووڈ-19 وبا کے باعث برآمد کاروں کو درپیش مسائل کو متعلقہ حکام کے سامنے رکھا گیا ان میں ڈی جی ایف ٹی ، آر بی آئی اور وزارت خزانہ شامل ہیں تاکہ ان کا بروقت حل حاصل کیا جاسکے۔ آر بی آئی نے برآمد کاروں کو ریلائزیشن کی مدت میں توسیع دیتے ہوئے اسے 9 مہینے سے بڑھا کر برآمدات کے لئے 15 مہینے تک کردیا جو کہ 31 جولائی 2020 تک رہی۔
- انجینئرنگ: انجینئرنگ کی ایم ایس ایم ایز کے لئے فولاد کی بڑھتی ہوئی قیمتوں پر توجہ مرکوز کرنے کے لئے برآمد کی جانے والی اسٹیل کی واضح قیمت پر ہندوستان کی انجینئرنگ کی برآمداتی ترقیاتی کونسل  اور فولاد پیدا کرنے والوں کے ساتھ تبادلہ خیال کیا گیا تاکہ ای ای پی سی کے ایم ایس ایم ای ارکان کو برآمداتی واضح قیمت پر اسٹیل کی فراہمی کو یقینی بنایاجاسکے۔ اس سلسلے میں معیاری آپریٹنگ ضابطہ جاری کیا گیا۔
16- ہندوستان کی تجارتی فروغ کی تنظیم 
- جدید نمائش اور کنوینشن کی صنعت کی ضروریات کو مد نظر رکھتے ہوئے آئی ٹی پی او نے پرگتی میدان کو ایک عالمی درجہ کی علامتی بین ا لاقوامی نمائش اور کنوینشن کے مرکز کے طور پر دوبارہ تیار کرنے کے ایک میگاپروجیکٹ کی شروعات کی ہے جو کہ نئے ہندوستان کی ایک منفرد علامت بنے گا اور عالمی درجہ کے جدید ایم آئی سی ای بنیادی ڈھانچوں کے زمرے میں ملک کی ساخت کو بہتربنائے گا۔یہ پروجیکٹ اکتوبر2020 تک مکمل کرنے کا ہدف مقرر کیا گیا ہے۔ ۔
کامرس اور صنعت کی وزارت کی کامیابی سے متعلق ایک بک لیٹ درج ذیل سائٹ پر دستیاب ہے۔
https://dipp.gov.in/whats-new/achievements-ministry-commerce-and-industry.